טריפתיכון , המגמה לאמנות לבגרות באגף הנוער של מוזיאון ישראל, היא תכנית לימודים ייחודית, שפיתח צוות אגף הנוער בשיתוף משרד החינוך. משתתפי התכנית לומדים ציור, פיסול, צילום וסוגיות באמנות ובאוצרות. משך הלימודים הוא 3 שנים, בכיתות י-יב, והלומדים זכאים ל 5- יחידות לימוד בתעודת הבגרות. התכנית מיועדת לתלמידים שבבית–ספרם אין לימודי אמנות.
מוזיאון ישראל הוא הסביבה האידאלית למפגש ישיר וחווייתי בין התלמיד ליצירות אמנות. תכנית הלימודים מבוססת על מפגשים עם היצירה המקורית דרך ביקורים בתצוגות הקבע ובתערוכות המתחלפות, והיא מדגישה את יחסי–הגומלין בין המוזיאון ליצירות האמנות המוצגות בו ולקהל המבקרים. התכנית משלבת לימוד עיוני עם עבודה מעשית ומפתחת את יכולת הביטוי האישי באמצעות דיון ועשייה אמנותית. שיאה של התכנית בפרויקט הסיום בכיתה יב. חלקו העיוני מורכב מהצעה לתערוכה הכוללת בניית מודל ועיצוב קטלוג, וחלקו המעשי - מיצירה אישית. כל היצירות מוצגות בתערוכת גמר באחד מאולמות המוזיאון או בחלל תצוגה אחר.
באמצעות יצירה משלו.
טריפתיכון נתמך על–ידי משפחת ויניק, לוס–אנג’לס וסטלה פישבך, ניו–יורק.
התערוכה מוצגת באגף הנוער ע”ש רות, מוזיאון ישראל, ירושלים.